Guvernul va prelungi până la finalul anului termenul de acordare a ajutoarelor financiare pentru refugiații ucraineni
Guvernul se va reuni joi în ședința săptămânală, urmând să aprobe, prin ordonanță de urgență, prelungirea, până la data de 31 decembrie 2025, a termenului de acordare a sumei forfetare pentru cetățenii străini sau apatrizi aflați în situații deosebite proveniți din zona conflictului armat din Ucraina, care au intrat pe teritoriul României anterior datei de 1 iulie 2024, informează Agerpres.